Man sterf in familielid se armsFoto: ER24 Kapt. FC van Wyk, woordvoerder van die polisie, het gesê die 21-jarige man is omstreeks 07:40 in Verastraat doodgeskiet. “Ons kan nog nie bevestig of die voorval wel met bendegeweld verband hou nie. Die moontlikheid sal ondersoek word,” het Van Wyk by navraag gesê. Russel Meiring, woordvoerder van ER24, het gesê paramedici het die man in die arms van een van sy familielede aangetref. Hy het ŉ koeëlwond in sy kop gehad en was reeds dood. “Ons kon niks vir die man doen nie en hy is op die toneel dood verklaar,” het Meiring gesê. Volgens Van Wyk word ŉ saak van moord ondersoek. Niemand is nog in verband met die voorval in hegtenis geneem nie.